CELEX: 32022R0556
Language: lv
Date: 2022-04-01 00:00:00
Title: Komisijas Īstenošanas regula (ES) 2022/556 (2022. gada 1. aprīlis) par atsevišķu preču klasifikāciju kombinētajā nomenklatūrā

7.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 108/13
               
            
         KOMISIJAS ĪSTENOŠANAS REGULA (ES) 2022/556
         (2022. gada 1. aprīlis)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 1. aprīlī
            
               
                  Komisijas
               
               
                  un tās priekšsēdētājas vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               Gerassimos THOMAS
            
         
         
            (1)  OV L 269, 10.10.2013., 1. lpp.
         
         
            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Mazumtirdzniecībai paredzēts komplekts, kurš aprakstīts kā “kompozīta zobu labošanas sistēma” un kura visas sastāvdaļas ir iepakotas vienā kartona kastē, un kuram ir pievienota lietošanas instrukcija.
                        Šā komplekta sastāvā ir:
                     
                     
                        3006 40 00 
                     
                     
                        Klasifikācija noteikta, ievērojot 1., 3.(b) un 6. vispārīgo kombinētās nomenklatūras interpretācijas noteikumu, 30. sadaļas 4. piezīmes f) apakšpunktu un KN kodu 3006  un 3006 40 00  aprakstu.
                        Klasificēšana pozīcijā 9021  nav iespējama, jo izstrādājums nav saliekams izstrādājums (kā, piemēram, kronis), kurš pēc izskata atgādina kādu ķermeņa daļu, kas ir bojāta (sk. arī Harmonizētās sistēmas skaidrojumu par pozīciju 9021 , III sadaļas pirmo daļu un B daļas 4. punktu un otrās daļas pirmo teikumu).
                        Šļircēs pildītie kompozītmateriāli ir sastāvdaļas, kas nosaka šā komplekta pamatīpašības. Tos var izmantot zobārstniecībā kā zobu plombēšanas materiālus, uz kuriem attiecas pozīcija 3006  (30. nodaļas 4. piezīmes f) apakšpunkts, sk. arī iepriekšminēto Harmonizētās sistēmas skaidrojumu par pozīciju 9021  III sadaļas B daļas otrās daļas pirmo teikumu).
                        Klasificēšana pozīcijā 3824  un pozīcijā 3906  nav iespējama, jo izstrādājums vairāk atbilst 30. nodaļas 4. piezīmes f) punkta aprakstam – zobu plombēšanas materiāli.
                        Tāpēc izstrādājums ir klasificējams ar KN kodu 3006 40 00  pie citiem zobu plombēšanas materiāliem.
                     
                  
                        
                                    —
                                 
                                 
                                    gaismu necaurlaidīgas pastas
                                 
                              
                     
                        (2 × 2 ml),
                     
                  
                        
                                    —
                                 
                                 
                                    dentīna, cementa, kožamās virsmas un caurspīdīgas pastas
                                 
                              
                     
                        (4 × 4 g),
                     
                  
                        
                                    —
                                 
                                 
                                    adhezīvs Metal Photo Primer
                                    
                                 
                              
                     
                        (1 × 7 ml),
                     
                  
                        
                                    —
                                 
                                 
                                    ota (1 rokturis + 10 uzgaļi),
                                 
                              
                                    —
                                 
                                 
                                    venreizlietojami trauciņi,
                                 
                              
                                    —
                                 
                                 
                                    papīra paliktnis,
                                 
                              
                                    —
                                 
                                 
                                    gaismu atstarojošs pārklājs.
                                 
                              
                  
                        Minētās pastas ir kompozītmateriāli, to pamatā ir metakrilāti un neorganiska pildviela, un tās ir pildītas lietošanai gatavās šļircēs.
                        Minētais adhezīvs (photo primer) ir adhezīvs šķidrums, kas saista metālus un kompozītmateriālus.
                        Komplekta sastāvdaļas ir paredzēts izmantot kopā zobārstniecībā (pagaidu un pastāvīgo) kroņu, tiltu, inleju, onleju, venīru un žaketes kroņu izgatavošanai, kā arī restaurāciju labošanai un kā zobu plombēšanas materiālus.